מישל גונדרי

מישל גונדרי (בצרפתית: Michel Gondry; ‏נולד ב־8 במאי 1963) הוא במאי סרטים, פרסומות ווידאו קליפים הבולט בסגנונו החזותי החדשני ובמניפולציות שהוא עורך במרכיבי עבודותיו. גונדרי נולד בורסאי, צרפת. עבודתו כיוצר סרטים החלה בווידאו קליפ שביים עבור להקת הרוק הצרפתית Oui Oui, שבה גם תיפקד כמתופף. סגנון עבודותיו המיוחד לכד את תשומת לבה של האמנית המוזיקלית ביורק, שביקשה ממנו ליצור קליפ עבור שירה Human Behaviour. שיתוף הפעולה בין השניים נמשך זמן רב, במהלכו ביים גונדרי עבור הזמרת שבעה וידאו קליפים. אמנים אחרים ששיתפו פעולה עם הבמאי היו הווייט סטרייפס, הכמיקל ברדרס, בק, דאפט פאנק,פו פייטרס, הרולינג סטונס וקיילי מינוג. גונדרי יצר מספר פרסומות טלוויזיה; אחת הפרסומות המפורסמות יותר, למכנסי הג'ינס של לוי שטראוס ושות', זכתה בפרס אריה הזהב בפסטיבל קאן. הוא היה חלוץ השימוש בטכניקות זמן הקליע, שזכו לתפוצה רחבה בסרט "מטריקס" (The Matrix); דוגמאות בולטות הן הווידאו קליפ Like a Rolling Stone שביים עבור להקת הרולינג סטונז, ופרסומת שביים ב־1998 עבור וודקה סמירנוף. גונדרי נחשב (יחד עם הבמאים ספייק ג'ונז ודייוויד פינצ'ר) לנציג בולט של זרם במאי וידאו קליפים העוברים לביים סרטים באורך מלא. גונדרי ביים את סרטו הראשון באורך מלא, "המין האנושי" (Human Nature), ב־2001 (המבוסס באופן רופף על הסיפור הקצר דין-וחשבון לאקדמיה, מאת קפקא) וזכה לביקורות מעורבות. תסריט הסרט נכתב על ידי התסריטאי צ'ארלי קאופמן שכתב גם את התסריט לסרטו השני של גונדרי "שמש נצחית בראש צלול" (Eternal Sunshine of the Spotless Mind). סרט זה יצא למסכים בשנת 2004, וזכה לשבחים ולפרסים רבים. הסרט משתמש בעיבודי תמונה דיגיטליים רבים שאיתם ערך ניסויים בווידאו קליפים שביים. בהמשך החל גונדרי לביים גם תסריטים שכתב בעצמו, בהם מדעי החלום (2006) ו-"קדימה, תריץ אחורה" (2008). ב-2013 ביים את הסרט התיעודי המונפש "האם האיש הגבוה מאושר?" (Is the Man Who Is Tall Happy?), ראיון מאויר עם פרופ' נועם חומסקי. ב-2014 ביקר בישראל והעביר סדנת אמן בבית הספר לקולנוע סם שפיגל אחיו של מישל, אוליבר גונדרי, גם הוא במאי פרסומות טלוויזיה ווידאו קליפים, וכן עוסק בעריכה ובפוסט פרודקשן. 1989 Vingt p'tites tours 1998 La lettre 2001 המין האנושי / Human Nature 2001 ...One Day - סרט קצר בהשתתפות גונדרי ודייוויד קרוס 2003 The Work of Director Michel Gondry - מכיל את הווידאו קליפים ופרסומות הטלוויזיה שביים גונדרי 2003 Pecan Pie - סרט קצר בהשתתפות ג'ים קארי 2003 I've Been Twelve Forever - דוקומנטרי 2004 שמש נצחית בראש צלול / Eternal Sunshine of the Spotless Mind 2005 מסיבת רחוב / Block Party - דוקומנטרי 2006 מדעי החלום / The Science of Sleep 2008 קדימה, תריץ אחורה / Be Kind Rewind 2011 הצרעה הירוקה / The Green Hornet 2013 צל הימים / Mood Indigo 2013 האם האיש הגבוה מאושר? / ?Is the Man Who Is Tall Happy 2023 ספר הפתרונות / the book of solutions לני קרביץ - Believe ביורק - Human Behaviour שינייד או'קונור - Fire on Babylon מאסיב אטאק - Protection רולינג סטונז - Like a Rolling Stone ביורק - Army of Me ביורק - Isobel ביורק - Hyperballad דאפט פאנק - Around the World שריל קרואו - A Change Would Do You Good ביורק - Jòga ביורק - Bachelorette וייקלף ז'אן - Another One Bites the Dust בק - Deadweight סטארדאסט - Music Sounds Better with You רולינג סטונז - Gimme Shelter כימיקל בראד'רז - Let Forever Be רדיוהד - Knives Out כימיקל בראד'רז - Star Guitar וייט סטרייפס - Fell in Love with a Girl וייט סטרייפס - Dead Leaves and the Dirty Ground קיילי מינוג - Come into My World וייט סטרייפס - The Hardest Button to Button קניה ווסט ואדם לוין - Heard 'Em Say וייט סטרייפס - The Denial Twist ביורק - Declare Independence מדיה וקבצים בנושא מישל גונדרי בוויקישיתוף מישל גונדרי, במסד הנתונים הקולנועיים IMDb (באנגלית) מישל גונדרי, באתר "אידיבי", מאגר הידע העברי לקולנוע ישראלי ועולמי מישל גונדרי, באתר AllMovie (באנגלית) מישל גונדרי, באתר Rotten Tomatoes (באנגלית) מישל גונדרי, באתר Box Office Mojo (באנגלית) מישל גונדרי, במסד הנתונים הקולנועיים KinoPoisk (ברוסית) מישל גונדרי, באתר Last.fm (באנגלית) מישל גונדרי, באתר AllMusic (באנגלית) מישל גונדרי, באתר MusicBrainz (באנגלית) מישל גונדרי, באתר Discogs (באנגלית) תיעוד עבודותיו של מישל גונדרי ב־Director File (אורכב 28.07.2005 בארכיון Wayback Machine) אורי קליין, בחזרה לעתיד של העבר, באתר הארץ, 5 במרץ 2008 ynet, סינמה פרדיסו, באתר ynet, 7 במרץ 2008 ירדן מיכאלי, הקוסם, באתר nrg‏, 7 במרץ 2008 עמית קוטלר, קדימה תקליק אחורה - פרס על התנהלות אינטרנטית למישל גונדרי, באתר nrg‏, 11 במאי 2008 ים המאירי, עכבר העיר אונליין, מישל גונדרי על מדעי החלום שלו, באתר הארץ, 18 ביוני 2009 אמיר קמינר, קאן, מדעי החלום, באתר ynet, 5 באוגוסט 2010 אבנר שביט‏, "צל הימים": מישל גונדרי על הסיוט ההוליוודי והחלום הצרפתי, באתר וואלה, 3 בספטמבר 2013 שני ליטמן, סרט הדקדוק הפנימי || להסביר בקומיקס את התאוריה של נועם חומסקי, באתר הארץ, 27 באפריל 2014 אבנר שביט‏, פסטיבל דוקאביב 2014: ריאיון עם מישל גונדרי, באתר וואלה, 30 באפריל 2014 לירון שמם, ‏"אני אובר רייטד", באתר ‏מאקו‏, 2 בפברואר 2015 נירית אנדרמן, מישל גונדרי: "זו אגדה שהצלחה היא משהו שקשה להתמודד איתו", באתר הארץ, 7 באפריל 2024 ארז דבורה, מה קרה למישל גונדרי? סרטו החדש שוב מציג את צדדיו הפחות מוצלחים, באתר ynet, 8 באפריל 2024 http://www.jsfs.co.il/template/default.aspx?PageId=256&Preview=1